Document ID: 31994D0458

Komisijos Sprendimas
1994 m. birželio 29 d.
dėl bendradarbiavimo administracinio valdymo moksliškai nagrinėjant su maistu susijusius klausimus
(94/458/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. vasario 25 d. Tarybos direktyvą 93/5/EEB dėl valstybių narių pagalbos Komisijai ir dėl jų bendradarbiavimo moksliškai nagrinėjant su maistu susijusius klausimus [1], ypač į jos 3 straipsnį,
kadangi Direktyvos 93/5/EEB 3 straipsnio 2 dalies pirmojoje įtraukoje numatyta sukurti bendradarbiavimo administracinio valdymo taisykles;
kadangi tos taisyklės skiriamos įvairiems tikslams;
kadangi turi būti nustatytos išsamesnės taisyklės, reglamentuojančios įvairiuose bendradarbiavimo etapuose taikytinas procedūras;
kadangi dar būtina sudaryti detalius susitarimus dėl valstybių narių paskirtų institucijų ir įstaigų tarpusavio bendradarbiavimo;
kadangi būtina užtikrinti didesnį Maisto produktų mokslinio komiteto pateikiamų rekomendacijų skaidrumą;
kadangi šiame sprendime numatytos priemonės atitinka Maisto nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Remiantis Direktyva 93/5/EEB, šis sprendimas nustato valstybių narių tarpusavio bendradarbiavimo ir jų bendradarbiavimo su Komisija administracinio valdymo moksliškai nagrinėjant su maistu susijusius klausimus taisykles.
2 straipsnis
1. Komisija, bendradarbiaudama su valstybių narių pagal Direktyvos 93/5/EEB 2 straipsnio pirmąją pastraipą paskirtomis institucijomis ir įstaigomis, ne rečiau kaip kas šešis mėnesius rengia sprendimo nustatyti ir atnaujinti Direktyvos 93/5/EEB 3 straipsnio 2 dalies antrojoje įtraukoje apibrėžtų užduočių bei su jomis susijusių prioritetų sąrašo projektą.
2. Projekte klausimai, kuriems taikomas Direktyvos 93/5/EEB 1 straipsnio 2 dalies a punktas, turi būti atskirti nuo tų klausimų, kuriems taikomas 1 straipsnio 2 dalies b punktas.
3 straipsnis
1. Kiekviena valstybė narė, pagal Direktyvos 93/5/EEB 2 straipsnį paskirdama instituciją arba įstaigą, nurodo vienos institucijos arba įstaigos pavadinimą ir ryšių su Komisija bei kitomis valstybėmis narėmis palaikymo punkto pavadinimą ir adresą.
2. Valstybė narė nedelsdama praneša Komisijai apie visus šio straipsnio 1 dalyje minimos informacijos pasikeitimus.
4 straipsnis
Jei paskirta nacionalinė institucija arba įstaiga pasisiūlo dalyvauti vykdant konkrečią užduotį, ji pateikia institutų, kurie gali bendradarbiauti, sąrašą ir nurodo:
- jų pavadinimus bei adresus ir už užduoties vykdymą atsakingo asmens pavardę,
- informaciją apie jų išteklius ir kompetenciją atitinkamoje srityje.
5 straipsnis
1. Komisija užtikrina, kad Maisto produktų mokslinio komiteto nuomonės ir tų nuomonių motyvų santrauka būtų kiek įmanoma greičiau prieinama visoms suinteresuotoms šalims, įskaitant paskirtas institucijas ir įstaigas.
2. Kai fizinis arba juridinis asmuo, dalyvaujantis institutas, paskirta institucija ar įstaiga arba Komisija nurodo, jog informacija arba dokumentai, kuriais keičiamasi bendradarbiaujant mokslinėje plotmėje, yra slapti, Komisija užtikrina, kad minėta informacija ar dokumentai būtų aiškiai pažymėti.
Tokios informacijos ir dokumentų slaptumo paiso visi, kas juos gauna.
Paskirtos institucijos arba įstaigos prašymu Komisija, tardamasi su informaciją arba dokumentus pateikusiomis šalimis, išnagrinėja jų konfidencialumo statusą.
6 straipsnis
Sprendime dėl Direktyvos 93/5/EEB 3 straipsnio 2 dalies antrojoje įtraukoje reglamentuojamo užduočių ir su jomis susijusių prioritetų sąrašo turi būti nurodyta ši tiksli informacija:
- darbo, kuris bus atliekamas, pavadinimas,
- darbo pobūdis ir apimtis,
- darbo įvykdymo terminas.
7 straipsnis
1. Komisija, pagal Direktyvos 93/5/EEB 2 straipsnio pirmosios pastraipos nuostatas bendradarbiaudama su valstybių narių paskirtomis institucijomis bei įstaigomis, ne rečiau kaip kas šešis mėnesius rengia sprendimo dėl užduočių paskirstymo paskirtoms institucijoms bei įstaigoms projektą.
Priėmus šį sprendimą, kiekviena paskirta institucija arba įstaiga praneša Komisijai konkrečias užduotis atliksiančio instituto ar institutų pavadinimus. Ji nedelsdama informuoja Komisiją apie visus pakeitimus.
2. Paskirtų institucijų ir įstaigų nustatytomis sąlygomis gali būti sudaromi atitinkami susitarimai, leidžiantys Komisijai ir institutams techniniais klausimais palaikyti tiesioginius ryšius.
3. Kai vienintelė užduotis yra paskirta dviejų arba daugiau valstybių narių paskirtoms institucijoms ar įstaigoms, gali būti sudaromi atitinkami susitarimai, leidžiantys šių paskirtų institucijų ir įstaigų nustatytomis sąlygomis institutams, kurių buvo paprašyta atlikti šias užduotis, palaikyti tiesioginius ryšius techniniais klausimais.
8 straipsnis
1. Ne rečiau kaip kas šešis mėnesius kiekviena paskirta institucija arba įstaiga siunčia Komisijai ataskaitą apie pažangą, padarytą jai vykdant gautas užduotis. Komisija išplatina ataskaitą kitoms paskirtoms institucijoms arba įstaigoms.
2. Komisija, tardamasi su paskirta institucija arba įstaiga, periodiškai išnagrinėja šias užduotis.
9 straipsnis
1. Komisija dirba visais Direktyvos 93/5/EEB įgyvendinimo klausimais glaudžiai bendradarbiaudama su paskirtomis institucijomis arba įstaigomis.
2. Komisija skatina Maisto produktų mokslinį komitetą ir paskirtas institucijas arba įstaigas bendradarbiauti ir keistis informacija tais klausimais, kurie priskiriami Direktyvos 93/5/EEB taikymo sričiai.
3. Be to, Komisija gali papildomai tartis visais, jos nuomone, būtinais klausimais, ir apie tai ji atitinkamai informuoja paskirtas institucijas arba įstaigas.
10 straipsnis
Šis sprendimas skirtas valstybėms narėms.
Priimta Briuselyje, 1994 m. birželio 29 d.

Labels: 17
5
10
0
12
15